Sverrisson solgt for en halv million kroner

Viking-spilleren blir lagkamerat med Anthony J. Soares i Danmark

Publisert: Publisert: 25. august 2016

SOLGT: Björn Daniel Sverrisson er solgt fra Viking til danske AGF. Foto: LARS FISKETJØN

Denne artikkelen er over fire år gammel

STAVANGER: Vikings midtbanespiller Björn Daniel Sverrisson er solgt til danske AGF.

Islendingen hadde bare et halvt år igjen av kontrakten med Viking og har lenge gjort det klart at årets sesong blir hans siste i klubben.

Kommentar:

Les også Sånn, nå er det nok sutring om Viking

Etter det Aftenbladet kjenner til, mottar Viking rundt en halv million kroner for Sverrisson. Klubben sparer omtrent det samme beløpet i lønnskostnader ut året ved å selge nå.

Les også Jonevret: - Hvem skal gjøre jobbene?

Sverrisson drar til Danmark torsdag kveld eller fredag morgen for å gjennomføre den medisinske testen og forhandle fram sin personlige avtale.

Det er ventet at han signerer på en treårskontrakt med danske superligaklubben. Det var RA som først meldte om salget.